text: Computer-tyve taget på fersk gerning
  08 april 2011 kl. 06.31
  Tre ukrainere var ved at forsyne sig hos en auto-ophugger i Bramming, da politiet kom.
  Politiet ved ikke så meget om de tre ukrainere, men tyveknægte er de, og de kommer i løbet af dagen til at give en nærmere forklaring på, hvordan de er kommet i besiddelse af adskillige pc'ere og noget, der ligner elektronik-skrot. De kørte i en bil på ukrainske nummerplader, og der var en del pc'ere i bagagerummet. 
  Mændene var ved at stjæle en til på auto-ophuggeren, da en patruljevogn dukkede op, og de havde ikke nogen overbevisende forklaring på, hvad de lavede på stedet. Derfor blev de anholdt. Alle tre er omkring 30 år.
  